Beurtkrag tydelik opgeskort om wetsontwerpe deur te voer | Maroela Media
Eskom skort beurtkrag Vrydag van 12:00 tot 17:00 op om die parlement kans te gee om verskeie wetsontwerpe deur te voer – en sal beurtkrag dan vir die res van die naweek toepas.
Volgens Eskom word die beurtkrag op versoek van die adjunkspeaker opgeskort.
"Die deurvoer van die wetsontwerpe is noodsaaklik om die regering aan die gang te hou, omdat daar sonder die betrokke toewysings nie finansiering vir sleutelstaatsfunksies soos hospitale, wetstoepassing en ander noodsaaklike dienste sal wees nie."
Volgens Eskom word die opskorting moontlik gemaak deur groot nywerheidsgebruikers wat ingestem het om hul kragverbruik in dié tyd te verminder.
"Dit gaan in hierdie tyd vir Eskom ook nodig wees om sommige van sy noodreserwes te gebruik, en sommige van die reserwes wat oor die afgelope paar dae opgebou is, sal nou uitgeput word."
Eskom sê om dié voorraad weer op te vul en vir die komende week voor te berei, gaan fase 2-beurtkrag Vrydag om 17:00 hervat word en tot Sondag om 22:00 duur.
"Eskom vra om verskoning vir die ongerief en onsekerheid wat deur die onderbrekings in kragtoevoer veroorsaak is."
Die sukkelende kragvoorsiener het Suid-Afrikaners gevra om "in die nasionale belang" hul kragverbruik tussen 12:00 en 17:00, asook oor die naweek, te verminder.
In Maart vanjaar is beurtkrag ook opgeskort sodat Suid-Afrikaners die roudiens vir wyle Zoeloekoning Goodwill Zwelithini op televisie kon volg.
So the hoi peloi have the power to stop loadshedding for brunch, but we have to sit without when excom sees fit?
Ek dag die parlement is permanent vrygestel van beurtkrag. So het Bryntirion in Pretoria byvoorbeeld nog nooit beurtkrag ervaar nie. Politiek bly maar 'n nare ding.
Lekker man. Imagine wat die paar uurtjies vir die sakke van die honourable members beteken. Hoor die Pres se hulle verdien so min en sukkel…
Ek dog beurtkrag was veronderstel om slegs tot Vrydag aand 22:00 te duur
Sal maar nie weer kommentaar liewer oor almal se held de Reyter nie
Ek is skoon naar van befoeterheid! My pa is op 24/7 suurstof en is dit n' gesukkel om elke tweede dag sy "cylinders" te moet laat vol maak – en dan is daar die te kort aan suurstof ook nog. Hulle dink nie daaraan nie. Ek is seker daar is nog baie families wat met dieselfde situasie sit. Ons krag was van gister 18h30 af en het eers 11h25 vanoggend aangegaan…… Ons moet meer betaal vir ons elektrisiteit maar loadshedding raak net erger. Die regering en hulle SOE's maak my siek regtig!